**দীক্ষা দাগর** (জন্ম: ১৪ই ডিসেম্বর ২০০০) হলেন একজন ভারতীয় নারী পেশাদার বধির গলফ খেলোয়াড়।  তিনি বধিরতার পরেও বেশ কয়েকটি শৌখিন গলফ টুর্নামেন্টে অংশ নিয়েছেন। তিনি ২০১৫ সালের নভেম্বর মাস থেকে ভারতের ১ নম্বর অপেশাদার নারী গলফ খেলোয়াড় ছিলেন।  দীক্ষা দাগর ২০১৭ গ্রীষ্মকালীন ডেফলিম্পিকসে ভারতের প্রতিনিধিত্ব করেছিলেন; যেখানে গলফ খেলার প্রথমবারের জন্য গ্রীষ্মকালীন ডেফলিম্পিকস অন্তর্ভুক্ত করা হয়েছিল। তিনি সেখানে নারীদের একক গলফ ইভেন্টে অংশ নিয়েছিলেন; যেখানে তিনি রৌপ্য পদক লাভ করেছিলেন। দীক্ষা ২০১৮ এশিয়ান গেমসে ভারতের প্রতিনিধিত্ব করতেও যোগ্যতা অর্জন করেছিলেন। তিনি ভারতের অন্যতম উদীয়মান অপেশাদার গলফ খেলোয়াড় হিসাবে বিবেচিত হন।  ২০১২ সালে, তিনি অদিতি অশোকের পরে লেডিস ইউরোপীয় ট্যুর জয় করা দ্বিতীয় ভারতীয় নারী গলফ খেলোয়াড়-এ পরিণত হয়েছিলেন; তিনি এই কীর্তিটি মাত্র ১৮ বছর বয়সে করেছিলেন; যার ফলে তিনি সর্বকনিষ্ঠ ভারতীয় নারী এমন কীর্তি অর্জন করেছেন।

প্রারম্ভিক জীবন
---------------

দীক্ষা দাগর ২০০০ সালের ১৪ই ডিসেম্বর তারিখে কানে শোনার সমস্যা নিয়ে জন্মগ্রহণ করেছিলেন। তিনি মাত্র ছয় বছর বয়স থেকেই শ্রবণ সহায়ক যন্ত্র পরিধান করা শুরু করেছিলেন। তিনি মাত্র সাত বছর বয়স থেকেই তাঁর ভাই যোগেশ দাগরের (যিনিও একজন বধির ছিলেন) সাথে গলফ খেলা খেলতে শুরু করেছিলেন। তিনি তাঁর বাবা নরিন্দর দাগর, যিনি সেনাবাহিনীর একজন সদস্য হিসাবেও কাজ করেছেন, তিনি তাঁকে প্রশিক্ষণ দিয়েছেন। তিনি নিজে একজন প্রাক্তন স্ক্র্যাচ গলফ খেলোয়াড় ছিলেন,।

অপেশাদার জীবন
-------------

তিনি ২০১২ সালে অপেশাদার স্তরে বাম হাতি হিসাবে গলফ খেলা খেলতে শুরু করেছিলেন এবং তাঁর খেলোয়াড় জীবনের শুরু দিকে পরিষ্কার দীর্ঘ শটের জন্য পরিচিত ছিলেন। ২০১৫ সালের নভেম্বর মাসে, তিনি লেডিস ইউরোপীয় ট্যুরে হিরো উইমেনস ইন্ডিয়ান ওপেনের নিম্ন অপেশাদার ছিলেন। ২০১২ সালে অপেশাদার অঞ্চলে প্রবেশের পর থেকে তিনি বেশ কয়েকটি অপেশাদার গলফ পেশাদার প্রতিযোগিতা জয়লাভ করেছেন। ২০১৬ সালে, তিনি একমাত্র ভারতীয় গলফ খেলোয়াড় হিসেবে অনূর্ধ্ব-১৮ বিভাগের জন্য বিশ্বের তালিকার শীর্ষ ৫০০-এর মধ্যে স্থান পেয়েছেন। 
২০১৭ সালে, তিনি হিরো উইমেনস প্রো গলফ ট্যুরে তাঁর প্রথম পেশাদার ইভেন্টে জয়লাভ করেছেন। ২০১৮ সালের মার্চ মাসে, তিনি সিঙ্গাপুর লেডিস অ্যামেচার ওপেন জয়লাভ করেছেন। দীক্ষা দাগর থাইল্যান্ডের রানী সিরিকিত কাপের ইতিহাসে কোনও ভারতীয় দ্বারা সেরা স্কোর অর্জন করেছিলেন; তিনি সেই প্রতিযোগিতায় ২০১৮ সালের জুন মাসে ৬৯-এর নিচে তিনটি স্কোর অর্জন করেছিলেন এবং ভারতীয় মহিলা দলকে উক্ত ইভেন্টে ষষ্ঠ স্থান অর্জন সহায়তা করেছিলেন। তিনি তিন দিন ধরে মোট চার আন্ডার স্কোর করেছিলেন, রানী সিরিকিত কাপের ইতিহাসে কোনও ভারতীয় এত ভাল অর্জন করতে পারেনি।

পেশাদার জীবন
------------

২০১৯ সালের এর প্রথম দিকে দাগর পেশাদার গলফে প্রবেশ করেন।

তথ্যসূত্র
---------

1. ↑  "Diksha Dagar"। *www.deaflympics.com*। সংগ্রহের তারিখ ১৫ আগস্ট ২০১৮। [*স্থায়ীভাবে অকার্যকর সংযোগ*]
2. ↑  "Diksha Dagar"। World Amateur Golf Ranking। সংগ্রহের তারিখ ১৫ আগস্ট ২০১৮।
3. ↑  "Indian amateur golfer Diksha Dagar credits dad for her silver win at Deaflympics"। *Hindustan Times*। ২৮ জুলাই ২০১৭। সংগ্রহের তারিখ ১৫ আগস্ট ২০১৮।
4. ↑  Bhattacharya, Arka (১২ আগস্ট ২০১৮)। "Go to US college or turn pro: India's No. 1 amateur golfer Diksha Dagar ponders life beyond Asiad"। *Scroll.in*। সংগ্রহের তারিখ ১৫ আগস্ট ২০১৮।
5. ↑  "India at Asian Games 2018: Full squad"। *India Today*। ৯ আগস্ট ২০১৮। সংগ্রহের তারিখ ১৫ আগস্ট ২০১৮।
6. ↑  Bhaduri, Tushar (১৩ আগস্ট ২০১৮)। "Diksha Dagar, 17, overcomes disability to pursue golf"। *The Indian Express*। সংগ্রহের তারিখ ১৫ আগস্ট ২০১৮।
7. ↑  "Teenaged Diksha Dagar creates history, wins South African Women's Open"। *The Times of India*। ১৬ মার্চ ২০১৯। সংগ্রহের তারিখ ২০১৯-০৩-১৮।
8. ↑  Krishnaswamy, V. (১৭ মার্চ ২০১৯)। "Diksha Dagar becomes youngest Indian woman to win on Ladies European Tour"। *The Hindu Business Line*। সংগ্রহের তারিখ ২০১৯-০৩-১৮।
9. ↑  Selvaraj, Jonathan (২০১৯-০৩-১৭)। "The right clubs changed everything for left-handed Diksha Dagar"। *ESPN*। সংগ্রহের তারিখ ২০১৯-০৩-১৮।
10. ↑  "Dagar Diksha"। *Asian Games 2018 Jakarta Palembang*। ২৬ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০১৮।
11. ↑  "महिला गोल्फर दीक्षा ने कहा- पिता को जाता है मेरी सफलता का श्रेय"। *Zee News Hindi* (Hindi ভাষায়)। ১২ আগস্ট ২০১৮। সংগ্রহের তারিখ ১৫ আগস্ট ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link)
12. ↑  "Diksha Dagar leading amateur in India"। Ladies European Tour। ১৪ নভেম্বর ২০১৬। ১৫ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১৮।
13. ↑  "Diksha Dagar takes the quiet fairway in quest of sporting dream"। *Hindustan Times*। ৯ ডিসেম্বর ২০১৬। সংগ্রহের তারিখ ১৫ আগস্ট ২০১৮।
14. ↑  Datla, Anand (১৪ মে ২০১৮)। "Diksha Dagar does well in Queen Sirikit Cup"। *Golfing Indian*। সংগ্রহের তারিখ ১৫ আগস্ট ২০১৮।
15. ↑  Kohli, Sharad (১৩ মে ২০১৮)। "Haryana girl Diksha Dagar notches up best score by an Indian at Thailand's Queen Sirikit Cup"। *The Times of India*। সংগ্রহের তারিখ ১৫ আগস্ট ২০১৮।
16. ↑  "Teenaged Diksha Dagar creates history, wins South African Women's Open"। সংগ্রহের তারিখ ১৮ এপ্রিল ২০২০।